Foton Tunland Granite gaan sy stukkie van die dubbelkajuit mark wegraapFoton Tunland Granite Hier in sonnige Suid-Afrika is ons baie lief vir ons bakkies. Veral ŉ lekker groot dubbelkajuit. Dit doen ook nie skade as hy so bietjie opgetof is soos die Granite nie. Foton is al ŉ geruime tyd in Suid-Afrika. Verskeie LDV-bakkies is al beskikbaar gestel uit die goedkoper Chinese mark. Die Tunland begin die lyn tussen die markleiers en ‘goedkoop Chinees’ bietjie verduister. ŉ Aantreklike bakkie uit die staanspoor, en nou meer as tevore met sy swart allooi-wiele en 16” Cooper all-terrain bande. ŉ Swart rol-en-struikelstaaf asook ŉ paar ander visuele opkikkerings maak van hierdie Tunland ŉ baie mooi bakkie. Die Granite is beskikbaar in wit en silwer. Die binneruim het duursame nagemaakte leerbekleedsel wat lekker gemaklik sit. Die paneelbord is eenvoudig uitgelê en daar is nie te veel fieterjasies in die kajuit nie. Die beenruimte vir die agtersitplekke is ook indrukwekkend, en die rugleuning sit nie kiertsregop soos met ouer dubbelkajuitbakkies nie. Alles op sy plek en doen wat dit daar geplaas is om te doen. Alhoewel die klankstelsel se kwaliteit nie uitstekend is nie, bied hy wel Bluetooth. Een deurhandvatsel het bietjie vasgehaak, maar ŉ klein spuitjie Q20 en daai probleem is dadelik opgelos. Daar is ŉ aanboordrekenaar wat brandstofverbruik inligting gee. Foton Tunland Granite Dit bring my na die beste punt van hierdie lorrie. Brandstofverbruik. Die Tunland word aangedryf deur Cummins se ISF-enjin. Dit is ŉ 2.8 liter, 4 silinder-dieselmasjien. Hy skop 120kW en 360Nm. Hierdie enjin het puik kraglewering en is van die min bakkies in die Suid-Afrikaanse mark wat aan Euro IV-uitlaatgasvereistes voldoen. Aan die Cummins-enjin is ŉ gewone 5-gang handrat wat goeie versnelling bied en die toere laag hou teen kruissnelheid. Die Tunland kan ŉ indrukwekkende 2.5 ton sleep. Ons het so in die omgewing van 750 km met die Tunland afgelê op verskeie roetes, oop pad en verkeer. Die aanboordrekenaar het ŉ indrukwekkende 7.7ℓ/100 km gewys toe ons hom teruggee. 13km/ℓ in so groot bakkie, met die krag wat hy bied, is werklik indrukwekkend. Ritgehalte is ook vir my ŉ goeie punt. Mens voel jy ry in ŉ dubbelkajuit – maar ŉ skelet word nie uitmekaar geruk deur harde vering nie. Hantering is vir my ook beter as ander voertuie wat so hoog is. ŉ Goeie kompromie tussen gemak en vermoë. Die Tunland word gedek deur ŉ 5 jaar/150 000 km-waarborg en ŉ 2 jaar/40 000 km-diensplan. Diensintervalle is 10 000 km, so 500ppm diesel mag gebruik word. Om op te som: Die Tunland Granite het my regtig beïndruk. Die bakkie bied grootte, spasie en vermoë sonder om vir jou duisende rande uit die sak te jaag aan brandstof. Ek dink so ŉ Tunland sal baie lekker my woonwa sleep. Al wat my bekommer is sy herverkoopwaarde oor ŉ paar jaar. Die reeks lyk so: Die kompetisie lyk so: 5 jaar/60 000 km-diensplan Opsionele 5 jaar/60 000 km-diensplan 5 jaar/75 000 km-diensplan 5 jaar/100 000 km-diensplan 5 jaar/ 90 000 km-diensplan Die kompetisie is sterk en die opsies baie. Gaan ry hulle almal, en sien watter handskoen die lekkerste jou sak pas.